Aldehydokyselina

Aldehydokyselina alebo aldokyselina je organická kyselina, ktorá zároveň obsahuje aldehydovú skupinu i karboxylovú skupinu. Aldehydokyseliny i ketokyseliny obsahujú karbonylovú skupinu a spoločne sa označujú ako oxokyseliny. Aldehydokyseliny sú bežné v biochémii a často sa označujú ako semialdehydy. Najmenšou aldehydokyselinou je kyselina glyoxalová, CHOCOOH. Aldehydokyseliny často existujú v podobe geminálnych diolov, keď sa aldehydová skupina hydratuje za vzniku skupiny -CH(OH)2.

Príkladom takejto kyseliny je napríklad glutamát-5-semialdehyd, ktorý vzniká počas rozkladu arginínu a prolínu. Nižšie je uvedený výber aldehydokyselín a dikarboxylových kyselín, od ktorých sú formálne odvodené. Napriek ich podobnosti sú však aldehydokyseliny len málokedy syntetizované z odpovedajúcich dikarboxylových kyselín.
+ Vybrané aldehydokyseliny a súvisiace dikarboxylové kyseliny Aldehydokyselina Dikarboxylová kyselina malonátsemialdehyd kyselina malónová sukcinátsemialdehyd kyselina jantárová metylmalonátsemialdehyd kyselina metylmalónová aspartát-4-semialdehyd kyselina asparágová glutamát-1-semialdehyd kyselina glutámová glutamát-5-semialdehyd 4-hydroxymukonátsemialdehyd kyselina 4-hydroxymukónová 2-amino-3-karboxymukonátsemialdehyd kyselina 2-amino-3-karboxymukónová α-aminoadipátsemialdehyd (allyzín) kyselina α-aminoadipová

 Referencie 

 Zdroj 

Kategória:Aldehydokyseliny